CELEX: 32019D1912
Language: lv
Date: 2019-11-11 00:00:00
Title: Padomes Lēmums (ES) 2019/1912 (2019. gada 11. novembris) par nostāju, kas Eiropas Savienības vārdā jāieņem Eirokontroles paplašinātajā komisijā attiecībā uz maršruta maksājumu izmaksu bāzes noteikšanas un vienības likmju aprēķināšanas principiem, kā arī attiecībā uz maršruta maksājumu sistēmas piemērošanas nosacījumiem un apmaksas nosacījumiem

15.11.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 296/28
               
            
         PADOMES LĒMUMS (ES) 2019/1912
         (2019. gada 11. novembris)
         par nostāju, kas Eiropas Savienības vārdā jāieņem Eirokontroles paplašinātajā komisijā attiecībā uz maršruta maksājumu izmaksu bāzes noteikšanas un vienības likmju aprēķināšanas principiem, kā arī attiecībā uz maršruta maksājumu sistēmas piemērošanas nosacījumiem un apmaksas nosacījumiem
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 100. panta 2. punktu saistībā ar 218. panta 9. punktu,
         ņemot vērā Eiropas Komisijas priekšlikumu,
         tā kā:
         
                     (1)
                  
                  
                     Daudzpusējais nolīgums par maršruta maksājumiem (“nolīgums”) stājās spēkā 1986. gada 1. janvārī.
                  
               
                     (2)
                  
                  
                     Ievērojot nolīguma 3. panta 2. punktu, paplašinātā komisija pieņem principus, kas reglamentē izmaksu novērtējumu aeronavigācijas maksājumu aprēķināšanas vajadzībām un šādu maksājumu piemērošanas un apmaksas nosacījumus.
                  
               
                     (3)
                  
                  
                     Paplašinātā komisija tās 112. sanāksmes laikā, kas norisinājās 2019. gada 26. un 27. jūnijā, pieņēma lēmumus par ierosinātajiem maršruta maksājumu izmaksu bāzes noteikšanas un vienības likmju aprēķināšanas principu grozījumiem un maršruta maksājumu sistēmas piemērošanas nosacījumu un apmaksas nosacījumu atjauninājumiem (“lēmumi”).
                  
               
                     (4)
                  
                  
                     Ir lietderīgi noteikt nostāju, kas Savienības vārdā jāieņem Eirokontroles paplašinātajā komisijā, kura apstiprinās šos grozījumus ad hoc sanāksmē 2019. gada 28. novembrī, jo uz lēmumu priekšmetu lielā mērā attiecas Savienības tiesību akti, proti, Komisijas Īstenošanas regula (ES) 2019/317 (1). Tāpēc minētie akti var ietekmēt kopīgos noteikumus vai mainīt to darbības jomu, un Savienībai ir ekskluzīva ārējā kompetence saskaņā ar Līguma 3. panta 2. punktu.
                  
               
                     (5)
                  
                  
                     Lēmumu mērķis ir nodrošināt nepārtrauktu atbilstību Savienības noteikumiem transporta jomā, jo īpaši Eiropas Parlamenta un Padomes Regulai (EK) Nr. 549/2004 (2) un Īstenošanas regulai (ES) 2019/317. Tādēļ ir lietderīgi atbalstīt lēmumu pieņemšanu.
                  
               
                     (6)
                  
                  
                     Savienības nostāja jāpauž Savienības dalībvalstīm, kuras ir Eirokontroles paplašinātās komisijas locekles, rīkojoties kopīgi,
                  
               IR PIEŅĒMUSI ŠO LĒMUMU.
         
            1. pants
            Nostāja, kas Savienības vārdā jāieņem rakstiskajā procedūrā pirms Eirokontroles paplašinātās komisijas 2019. gada 28. novembraad hoc sanāksmes vai tās laikā, ir šāda:
            
                        a)
                     
                     
                        atbalstīt atjauninātos maršruta maksājumu izmaksu bāzes noteikšanas principus;
                     
                  
                        b)
                     
                     
                        atbalstīt atjauninātos maršruta maksājumu sistēmas piemērošanas nosacījumus un apmaksas nosacījumus.
                     
                  
         
            2. pants
            Šā lēmuma 1. pantā minēto nostāju pauž Savienības dalībvalstis, kuras ir Eirokontroles paplašinātās komisijas locekles, rīkojoties kopīgi.
         
         
            3. pants
            Šis lēmums stājas spēkā tā pieņemšanas dienā.
         
         
            Briselē, 2019. gada 11. novembrī
            
               
                  Padomes vārdā –
               
               
                  Priekšsēdētāja
               
               F. MOGHERINI
            
         
         
            (1)  Komisijas Īstenošanas regula (ES) 2019/317 (2019. gada 11. februāris), ar ko nosaka darbības uzlabošanas sistēmu un tarifikācijas sistēmu Eiropas vienotajā gaisa telpā un atceļ Īstenošanas regulas (ES) Nr. 390/2013 un (ES) Nr. 391/2013 (OV L 56, 25.2.2019., 1. lpp.).
         
            (2)  Eiropas Parlamenta un Padomes Regula (EK) Nr. 549/2004 (2004. gada 10. marts), ar ko nosaka pamatu Eiropas vienotās gaisa telpas izveidošanai (pamatregula) (OV L 96, 31.3.2004., 1. lpp.).